Príloha č.2
Rámcová dohoda
uzavretá v zmysle zákona č. 513/1991 Zb. Obchodného zákonníka, v znení neskorších predpisov
Zmluvné strany:

Objednávateľ: 	Mestské lesy Košice a.s.
		so sídlom Južná trieda č. 11, 040 01 Košice 
		v zastúpení:	Ing. František Beli - predseda predstavenstva
				Ing., Bc. Martin Matúš - člen predstavenstva
				Ing. Miroslav Zajac, EMBA - člen predstavenstva
		IČO: 31 672 981, IČ DPH: SK2020491341
		spoločnosť zapísaná v Obchodnom registri Mestského súdu Košice, Odd.: Sa, vl. č.: 1310/V
		bankové spojenie: Tatrabanka a.s. Košice,
č. účtu IBAN: SK12 1100 0000 0026 2272 0044
mail: melesko@meles.kosice.sk
(ďalej len „objednávateľ“ alebo „zmluvná strana“)
Dodávateľ:	
so sídlom: 
v zastúpení: 
IČO: 		, IČ DPH: 
		spoločnosť zapísaná v Obchodnom registri Okresného súdu 	          , Odd.       , vl. č.			bankové spojenie:
		č. účtu IBAN: 
		mail: 
		(ďalej len „dodávateľ“ alebo „zmluvná strana“)



I. ÚVODNÉ USTANOVENIA

1.1 Zmluvné strany na základe vyhodnotenia predložených ponúk v rámci súťaže vyhlásenej objednávateľom na predmet zákazky "Nakládka, preprava a vykládka dreva 2026", uzatvárajú v súlade s príslušnými ustanoveniami zákona č. 513/1991 Zb. Obchodného zákonníka v znení neskorších predpisov túto Rámcovú dohodu (ďalej len „Dohoda“). Dodávateľ berie na vedomie, že objednávateľ v súlade s kritériami a podmienkami súťaže uzatvoril Dohodu s viacerými dodávateľmi.

II. PREDMET DOHODY

2.1 Predmetom tejto Dohody je stanovenie podmienok upravujúcich postup pri poskytovaní služieb - nakládka, preprava a vykládka sortimentov a krátených surových kmeňov (ďalej len „drevná hmota“) pre potreby objednávateľa počas platnosti tejto Dohody, ktoré budú realizované dodávateľom na základe čiastkových objednávok objednávateľa (ďalej aj „zákazka“) podľa potrieb objednávateľa. Dodávateľ sa zaväzuje v prípade potreby objednávateľa naložiť, prepraviť a vyložiť drevnú hmotu na základe čiastkových objednávok objednávateľa v minimálnom objeme ____________ m³/rok.
2.2	Nakládka, preprava a vykládka drevnej hmoty sa bude realizovať podľa požiadaviek objednávateľa z lesných odvozných miest a manipulačno-expedičných skladov objednávateľa do miesta určeného objednávateľom. Nakládku, prepravu a vykládku drevnej hmoty dodávateľ uskutoční dopravným prostriedkom - odvoznou súpravou s hydraulickou rukou (ďalej len „odvozná súprava“). Dodávateľ sa zaväzuje drevnú hmotu prevziať, naložiť a vyložiť na mieste určenom objednávateľom.
2.3	Objednávateľ sa zaväzuje uhradiť dodávateľovi dohodnutú cenu za poskytnutie služby.
2.4	Nakládkou sa na účely tejto Dohody rozumie naloženie drevnej hmoty na odvoznú súpravu. Objem a druh naloženej drevnej hmoty si zmluvné strany potvrdia dokladom o pôvode dreva (LA43).
2.5	Prepravou sa na účely tejto Dohody rozumie preprava a odovzdanie drevnej hmoty na miesto určené v objednávke, resp. podľa určenia pracovníka odbytu alebo polesia povereného objednávateľom.
2.6	Vykládkou sa na účely tejto Dohody rozumie vyloženie drevnej hmoty z odvoznej súpravy na mieste určenom v objednávke objednávateľa resp. podľa určenia pracovníka odbytu alebo polesia povereného objednávateľom.
III. CENA ZA PREDMET PLNENIA

3.1 [bookmark: OLE_LINK4]Základná cena ponúknutá dodávateľom v súťaži je ......................... €/m3 drevnej hmoty bez DPH.
3.2 Celková cena za nakládku, prepravu a vykládku pre krátke drevo (sortimenty listnatého a ihličnatého dreva) a dlhé drevo (krátené surové kmene) sa vypočíta ako násobok základnej ceny podľa bodu 3.1 tohto článku a príslušného koeficientu prislúchajúceho na konkrétne kilometrové pásmo podľa bodu 3.3 tohto článku (ďalej spolu len „cena“).
3.3 Prehľad koeficientov uvedený v tomto bode Dohody obsahuje koeficienty potrebné pre výpočet ceny, ktorú objednávateľ uhradí za nakládku, prepravu a vykládku drevnej hmoty v závislosti pre jednotlivé kilometrové pásma.

Prehľad koeficientov potrebných na výpočet ceny za prepravu drevnej hmoty:
	Odvozná vzdialenosť
	koeficient
	Koeficient

	 Km
	Dlhé drevo
	Krátke drevo

	0,00
	x
	x

	do 1 km
	x
	1,50

	1,01-5,0
	1,65
	2,00

	5,01-10,0
	2,00
	2,50

	10,01-15,0
	2,40
	2,90

	15,01-20,0
	2,65
	3,20

	20,01-25,0
	2,95
	3,50

	25,01-30,0
	3,25
	3,75

	30,01- 40,0
	3,50
	4,00

	40,0 - a viac
	3,70
	4,20



3.4 K cene podľa bodu 3.2 bude pripočítaná DPH v zmysle platných právnych predpisov.
3.5 Cena za nakládku, prepravu a vykládku drevnej hmoty je konečná.

IV. PLATOBNÉ PODMIENKY

4.1 Dodávateľ bude nakládku, prepravu a vykládku drevnej hmoty fakturovať mesačne, vždy do 5 pracovných dní od konca kalendárneho mesiaca, za ktorý sa faktúra vystavuje.
4.2 Doba splatnosti faktúr je zmluvnými stranami dohodnutá na 30 dní odo dňa vystavenia a doručenia faktúry objednávateľovi. Prílohou faktúry bude evidencia o naloženom objeme drevnej hmoty a doklad o jej pôvode.
4.3 Objednávateľ sa zaväzuje uhradiť cenu bezhotovostným bankovým prevodom na účet dodávateľa uvedený v záhlaví tejto Dohody. Cena sa považuje za uhradenú okamihom odpísania peňažných prostriedkov z účtu objednávateľa.

V. PRÁVA A POVINNOSTI ZMLUVNÝCH STRÁN

5.1 Dodávateľ je povinný:
5.1.1 plniť zákazku riadne a včas,
5.1.2 poveriť nakládkou, prepravou a vykládkou drevnej hmoty iba pracovníkov plne spôsobilých na výkon tejto činnosti,
5.1.3 hlásiť objednávateľovi akékoľvek zmeny pri zabezpečení nakládky, prepravy a vykládky drevnej hmoty,
5.1.4 pri plnení zákazky zvoliť takú technológiu prác, ktorá zodpovedá stavu drevnej hmoty a terénnym podmienkam, pokiaľ si objednávateľ nevyhradil technológiu v objednávke,
5.1.5 postupovať pri plnení zákazky tak, aby nedochádzalo k poškodeniu majetku, života a zdravia a rešpektovať predpisy a pokyny o ochrane a bezpečnosti zdravia pri práci a protipožiarnej ochrany,
5.1.6 udržiavať odvozné súpravy v stave, ktorý plne zodpovedá predpisom o premávke motorových vozidiel na pozemných komunikáciách a bezpečnosti premávky na pozemných komunikáciách,
5.1.7 pri uskutočňovaní nakládky, prepravy a vykládky drevnej hmoty postupovať na vlastnú zodpovednosť a riziko, pričom v celom rozsahu zodpovedá za škody, ktoré spôsobí objednávateľovi ako aj tretím osobám pri plnení zákazky,
5.1.8 zabezpečiť dodržiavanie predpisov BOZP, PO a OŽP všetkými osobami, ktoré budú v jeho mene a/alebo na jeho účet realizovať nakládku, prepravu a vykládku drevnej hmoty a v celom rozsahu zodpovedá za škodu spôsobenú objednávateľovi a iným subjektom pracovníkmi dodávateľa, ku ktorej došlo v dôsledku porušenia predpisov na úseku BOZP, PO a OŽP, a to vrátane sankcií uložených objednávateľovi a iným subjektom orgánmi štátnej správy alebo územnej samosprávy z dôvodu porušenia predpisov BOZP, PO a OŽP pracovníkmi dodávateľa,
5.1.9 pri realizácii zákazky postupovať odborne a dodržiavať všeobecne záväzné predpisy, technické normy a podmienky tejto Dohody,
5.1.10 upozorniť objednávateľa bez zbytočného odkladu na nevhodné pokyny dané mu objednávateľom na vykonanie zákazky, taktiež na skryté prekážky, znemožňujúce vykonanie zákazky, ktoré zistí pri jej vykonávaní,
5.1.11 zabezpečiť, aby pri nakládke drevnej hmoty nepresahovali kmene nad vrchný okraj klanice o viac ako 50 % svojho priemeru v mieste dotyku s klanicou,
5.1.12 naložiť drevnú hmotu do výšky presahujúcej výšku klaníc maximálne o 1/3 šírky nákladu.
5.2 Dodávateľ je oprávnený:
5.2.1 pri zabezpečovaní nakládky a vykládky drevnej hmoty vstupovať dopravnými prostriedkami do priestorov expedície a skladov objednávateľa, na lesné cesty objednávateľa a na odvozné miesta objednávateľa.
5.3 [bookmark: _Hlk171510721]Vodiči dodávateľa sú pri obsluhe odvoznej súpravy v objektoch a na komunikáciách vo vlastníctve, resp. v správe objednávateľa povinní:
5.3.1 pripútať sa bezpečnostným pásom počas jazdy a rešpektovať všetky dopravné značky, značenia a obmedzenia rýchlosti,
5.3.2 rešpektovať zákaz fajčenia a telefonovania počas nakládky, prepravy a vykládky,
5.3.3 rešpektovať pokyny odbytárov, pracovníkov polesia, ako aj vedúceho expedičného skladu a pohybovať sa len po určených trasách,
5.3.4 uvoľňovať upínacie popruhy až na mieste na to určenom.
5.4 Vodiči dodávateľa sú pri obsluhe odvoznej súpravy na miestnej komunikácií v obci Kojšov - časť Reka povinní:
5.4.1 nevstupovať vozidlami na uvedenú miestnu komunikáciu počas školského roka v čase od 06:30 hod. do 08:30 hod. a v čase od 12:30 hod. do 13:30 hod.,
5.4.2 obmedziť rýchlosť vozidiel cez uvedenú miestnu komunikáciu na 30 km/hod.
5.5 Objednávateľ je povinný:
5.5.1 potvrdiť dodávateľovi množstvo naloženej drevnej hmoty,
5.5.2 spolupracovať s dodávateľom pri zabezpečovaní plnenia predmetu Dohody.
5.6 Objednávateľ je oprávnený:
5.6.1 kontrolovať vykonávanie zákazky dodávateľom. Ak objednávateľ zistí, že dodávateľ vykonáva zákazku v rozpore so svojimi povinnosťami a požiadavkami objednávateľa je objednávateľ oprávnený dožadovať sa toho, aby dodávateľ odstránil vzniknuté nedostatky,
5.6.2 počas realizácie zákazky spresniť podmienky odvozu drevnej hmoty s ohľadom na poveternostné podmienky a technický stav lesných komunikácií,
5.6.3 pri hrubom porušení povinností dodávateľa okamžite zastaviť výkon nakládky, prepravy a vykládky drevnej hmoty.
5.7 Objednávateľ si z dôvodu zmien prírodných, výrobných podmienok (najmä vplyvom počasia), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. zmenená požiadavka na trhu na sortiment drevnej komodity, nepriaznivej ekonomickej situácie a pod.), vyhradzuje právo na zmenu zadávaných služieb, a to najmä objemu drevnej hmoty, určenia miesta nakládky a vykládky ako aj termínu zákazky.

VI. SANKCIE A ZODPOVEDNOSŤ ZA ŠKODU

5 
6 
6.1 [bookmark: _Ref59517293]Ak dodávateľ poruší svoju povinnosť vyplývajúcu z tejto Dohody alebo zo zákona, je povinný nahradiť objednávateľovi škodu tým spôsobenú bez ohľadu na povahu okolností, v dôsledku ktorých došlo k porušeniu povinností dodávateľa.
6.2 V prípade, že dodávateľ nesplní povinnosť naložiť, prepraviť a vyložiť tovar v minimálnom objeme podľa bodu 2.1 tejto Dohody, je objednávateľ oprávnený uplatniť si voči dodávateľovi zmluvnú pokutu vo výške 1,- € za každý nenaložený, neprepravený a nevyložený m³ drevnej hmoty podľa bodu 2.1 tejto Dohody.
6.3 V prípade omeškania dodávateľa s plnením zákazky alebo jej časti oproti dojednaným lehotám je objednávateľ oprávnený uplatniť si voči dodávateľovi zmluvnú pokutu vo výške 100,- EUR za každý aj začatý deň omeškania.
6.4 V prípade zistenia rozdielu medzi skutočným (naloženým) a pri vykládke v doklade potvrdeným objemom drevnej hmoty, je objednávateľ oprávnený uplatniť si voči dodávateľovi zmluvnú pokutu vo výške 50,- EUR za každý chýbajúci m³ drevnej hmoty.
6.5 Dojednania o zmluvných pokutách v tejto Dohode sa nedotýkajú nároku oprávnenej zmluvnej strany požadovať náhradu škody spôsobenej porušením povinnosti zabezpečenej zmluvnou pokutou. Zmluvné strany sa dohodli, že zmluvné pokuty dojednané zmluvnými stranami v tejto dohode sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej zmluvnej strane, pokiaľ v tejto Dohode nie je uvedené inak.
6.6 Objednávateľ je oprávnený vo vzťahu k vyúčtovanej zmluvnej pokute započítať jednostranným úkonom oprávnené splatné i nesplatné pohľadávky dodávateľa voči objednávateľovi.
6.7 Zaplatenie zmluvných pokút dojednaných v tejto Dohode nezbavuje dodávateľa povinnosti splniť svoje záväzky zabezpečené zmluvnou pokutou.


VII. TRVANIE A UKONČENIE ZMLUVNÉHO VZŤAHU

7 
7.1 Táto Dohoda sa uzatvára na dobu určitú v trvaní 12 mesiacov, resp. do doby dosiahnutia celkovej hodnoty poskytnutých služieb vo výške 150.000,- EUR bez DPH, podľa toho, ktorá skutočnosť nastane skôr. Do sumy podľa predchádzajúcej vety sa kumulatívne započítavajú peňažné plnenia, ktoré objednávateľ uhradil všetkým dodávateľom, s ktorými uzatvoril rámcovú dohodu na základe vyhodnotenia predložených ponúk v rámci súťaže vyhlásenej objednávateľom na predmet zákazky "Nakládka, preprava a vykládka dreva 2026". 
7.2 Dohoda nadobúda platnosť dňom jej podpísania zmluvnými stranami.
7.3 Táto Dohoda je s odkazom na ustanovenie § 5a zákona č. 211/2000 Z. z. o slobodnom prístupe k informáciám povinne zverejňovanou zmluvou a podľa § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni jej zverejnenia v Centrálnom registri zmlúv zo strany objednávateľa
7.4 Ukončenie zmluvného vzťahu založeného touto Dohodou, resp. čiastkovou objednávkou môže nastať:
7.4.1 písomnou dohodou zmluvných strán,
7.4.2 písomným odstúpením niektorej zo zmluvných strán,
7.4.3 písomnou výpoveďou objednávateľa.
7.5 V prípade zániku tejto Dohody, alebo zákazky podľa bodu 7.4.1, Dohoda alebo zákazka zaniká dňom určeným zmluvnými stranami. V písomnej dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Dohody, resp. zákazky.
7.6 Odstúpenie je možné len v prípadoch uvedených v tejto Dohode alebo v prípadoch ustanovených zákonom.
7.7 Objednávateľ je oprávnený odstúpiť od zákazky v nasledovných prípadoch:
7.7.1 ak je zrejmé, že dodávateľ nedokáže vykonať zákazku riadne a/alebo včas;
7.7.2 ak omeškanie dodávateľa s plnením zákazky je viac ako 10 dní alebo v prípade opakovaného nesplnenia zákazky riadne a včas,
7.7.3 neakceptovania objednávky podľa tejto Dohody dodávateľom,
7.7.4 poškodenia lesa a lesného pôdneho fondu, resp. ciest a objektov vo vlastníctve alebo správe objednávateľa dodávateľom,
7.7.5 zistenia rozdielu údajov medzi predloženou kópiou a originálom osvedčenia o evidencii vozidla (odvoznej súpravy),
7.7.6 iného konania dodávateľa v rozpore so všeobecne záväznými právnymi predpismi (najmä platnosť STK a EK odvoznej súpravy, krádež drevnej hmoty atď.),
7.7.7 ak sa voči dodávateľovi vedie konkurzné konanie, konanie o povolenie reštrukturalizácie, návrh na vyhlásenie konkurzu bol zamietnutý pre nedostatok majetku, alebo ak dodávateľ vstúpil do likvidácie,
7.7.8 ak dodávateľ pri realizácii zákazky hrubo alebo opakovane porušuje všeobecne záväzné právne predpisy upravujúce bezpečnosť a ochranu zdravia pri práci, protipožiarnu ochranu, resp. ochranu životného prostredia.
7.8 Objednávateľ je oprávnený odstúpiť od tejto Dohody v nasledovných prípadoch:
7.8.1 z dôvodu podstatného porušenia Dohody dodávateľom, pričom za podstatné porušenie Dohody sa považuje najmä porušenie povinnosti podľa bodu 7.7.2 tejto Dohody,
7.8.2 z dôvodu iného nepodstatného porušenia Dohody, pokiaľ dodávateľ porušenie povinnosti alebo omeškanie s jej splnením napriek písomnej výzve objednávateľa neodstránil ani v primeranej lehote poskytnutej mu na to objednávateľom, pričom za primeranú lehotu sa považuje lehota 3 pracovných dní.
7.9 Dodávateľ môže od tejto Dohody odstúpiť z dôvodu jej podstatného porušenia objednávateľom.
7.10 Odstúpením od tejto Dohody alebo zákazky, táto Dohoda alebo zákazka zaniká dňom doručenia prejavu vôle oprávnenej strany druhej zmluvnej strane. Odstúpením od Dohody alebo zákazky zanikajú všetky práva a povinnosti zmluvných strán z tejto Dohody alebo zákazky okrem nároku na náhradu škody vzniknutej porušením Dohody alebo zákazky, nárokov na zmluvné resp. zákonné sankcie a úroky, ustanovení týkajúcich sa riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Dohody, resp. zákazky.
7.11 Objednávateľ môže Dohodu kedykoľvek a bez udania dôvodu vypovedať, a to len písomnou formou, s výpovednou dobou jeden mesiac. Výpovedná doba začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.


VIII. OSOBITNÉ USTANOVENIA

8.1 Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Dohodou ako aj pre realizáciu predmetu tejto Dohody.
8.2 Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí - predmetu a účelu, ktoré by chceli dosiahnuť.
8.3 Ak sa kedykoľvek zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Dohode, táto zmluvná strana je povinná poslať okamžite písomnú správu druhej zmluvnej strane, špecifikujúcu podrobnosti týchto okolností a strany majú pokračovať v spolupráci tak, aby zabezpečili riadne plnenie Dohody.
8.4 Pokiaľ v tejto Dohode nie je uvedené inak, všetky oznámenia alebo iná komunikácia podľa alebo v súvislosti s touto Dohodou (ďalej len „oznámenie“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa, alebo osobne na korešpondenčné údaje zmluvných strán uvedené v záhlaví tejto Dohody alebo preukázateľné oznámené druhej zmluvnej strane po uzatvorení tejto Dohody. Za deň alebo čas doručenia oznámenia sa považuje:
8.4.1 ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu ,,adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“, alebo z akéhokoľvek iného dôvodu,
8.4.2 ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou zmluvnou stranou,
8.4.3 ak sa doručuje osobne, deň alebo čas prijatia oznámenia prijímajúcou zmluvnou stranou.
8.5 Dodávateľ nie je oprávnený započítať svoje pohľadávky voči pohľadávkam objednávateľa bez jeho písomného súhlasu.
8.6 Dodávateľ je oprávnený postúpiť pohľadávky a iné práva vyplývajúce z tejto Dohody voči objednávateľovi len po predchádzajúcom písomnom súhlase objednávateľa.
8.7 Dodávateľ berie na vedomie, že všetky obchodné a technické informácie, ktoré sa o objednávateľovi dozvedel pri uzatváraní tejto Dohody a pri plnení záväzkov podľa tejto Dohody, sú predmetom obchodného tajomstva objednávateľa, tieto informácie sa zaväzuje chrániť pred tretími osobami a nesprístupniť ich tretím osobám bez predchádzajúceho písomného súhlasu objednávateľa a zaväzuje sa ich nepoužiť pre iné účely ako pre plnenie svojich povinností vyplývajúcich z tejto Dohody. Záväzok dodávateľa podľa predchádzajúcej vety trvá počas platnosti Dohody, ako aj po jej ukončení a to bez časového obmedzenia.


IX. VŠEOBECNÉ A ZÁVEREČNÉ USTANOVENIA

9.1 Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník.
9.2 Akékoľvek zmeny a dodatky k tejto Dohode sú platné len v písomnej forme po ich predchádzajúcom schválení zmluvnými stranami.
9.3 Táto Dohoda je vyhotovená v 3 rovnopisoch, z ktorých jeden rovnopis obdrží dodávateľ a dva rovnopisy objednávateľ.
9.4 Zmluvné strany vyhlasujú, že si text Dohody pozorne prečítali, jej obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene, alebo v zastúpení.



V Košiciach, dňa .........................


Za objednávateľa:							Za dodávateľa: 




_________________________						_________________________
Mestské lesy Košice a.s.

					
				

_________________________								
Mestské lesy Košice a.s.

